૨૦૦૮ના વર્ષમાં બનેલી મહત્ત્વની સાહિત્યિક ઘટનાઓની જો યાદી બનાવવામાં આવે તો તેમાં એક ઘટનાનો ચોક્કસ ઉલ્લેખ કરવો પડે તે એ કે જાપાનમાં એક યુવા લેખિકાને ત્યાંનો એક પ્રતિષ્ઠત એવોર્ડ મળ્યો છે. સારું લખતા લેખકોને તો એવોર્ડ મળતા જ હોય છે એટલે આમાં નવી વાત શી એવો કોઈને પણ પ્રશ્ન થાય, પણ આ કિસ્સામાં નવી વાત એ છે કે એવોર્ડ મેળવનાર લેખિકાએ થોડા સમયથી જ લખવાનું શરૂ કર્યું છે, અને વધુ નવાઈભરી વાત એ છે કે આજે જાપાનમાં તે સૌથી વધુ લોકપ્રિય બ્લોગ લેખિકા છે અને બ્લોગના લેખને જ તેને લેખિકા બનાવી છે.